Diari Oficial de la Generalitat Valenciana


Sumari del DOGV 4227, del 12-04-2002 (2002/2948)

Informació pública de la notificació al senyor Roberto Fiore, relativa a la construcció d'edificació sense la prèvia i preceptiva llicència d'obres en el sòl no urbanitzable de l'aldea de Los Pedriches de Venta del Moro.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4227

Data del DOGV
:   12-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2948


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la notificació al senyor Roberto Fiore, relativa a la construcció d'edificació sense la prèvia i preceptiva llicència d'obres en el sòl no urbanitzable de l'aldea de Los Pedriches de Venta del Moro. [2002/X2948]
  
Atés que no s'ha pogut realitzar la notificació al senyor Roberto Fiore i d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa l'article esmentat, es publica el text íntegre de la resolució adoptada pel conseller d'Obres Públiques, Urbanisme i Transports, amb data 23 de gener de 2002 (SC-14/2001).
  
Vistos els antecedents que hi ha en aquesta Conselleria d'Obres Públiques, Urbanisme i Transports, relatius a la construcció d'edificació sense la prèvia i preceptiva llicència d'obres en el sòl no urbanitzable de l'aldea de Los Pedriches al municipi de Venta del Moro (València), i de conformitat amb els següents:
  
Antecedents de fet
  
Primer. Com es posa de manifest en l'informe emés pel tècnic competent d'aquesta Comissió Territorial d'Urbanisme, s'han realitzat obres consistents en la reconstrucció d'un habitatge de dues plantes de volada sobre una edificació en ruïnes existent, així com la construcció de nova planta d'una edificació per a usos múltiples, que segons signes externs observats pot considerar-se com a acabada, ambdues situades en l'aldea de Los Pedriches, en el terme de Venta del Moro.
  
Les obres efectuades no tenen llicència municipal que les autoritze i els terrenys sobre els quals s'ubiquen estan classificats com a sòl no urbanitzable comú en les normes subsidiàries del planejament de Venta del Moro, que van ser aprovades definitivament per la CTU en la sessió realitzada el 26 de gener de 1988.
  
Per Decret de l'alcaldia de 15 de desembre de 1999 es va ordenar la immediata paralització de les obres en execució i se'l va requerir perquè en el termini de dos mesos presentara la documentació necessària per a la legalització d'aquestes.
  
Segon. Amb data 5 de desembre de 2000, la Comissió de Govern de l'Ajuntament de Venta del Moro va acordar encomanar a la Conselleria d'Obres Públiques la gestió administrativa tendent a l'adopció de les mesures sancionadores i de restauració de l'ordre urbanístic vulnerat en relació amb la construcció de diversos immobles en sòl no urbanitzable genèric o comú del municipi de Venta del Moro, antiga aldea de Los Pedriches.
  
Tercer. En l'expedient apareixen com a responsables en concepte de promotors el senyor Roberto Fiore i el senyor Massimo Morsello, sense que conste la identitat del constructor ni del tècnic director.
  
Quart. Segons consta en l'informe tècnic d'aquest organisme, la valoració actual de les obres realitzades, considerant una superfície de 242 m2 en l'habitatge i de 90 m2 en la nau, així com unes característiques de construcció estàndard per a les tipologies desenvolupades, ascendeix estimativament a la quantitat de deu milions nou-centes seixanta-dos mil pessetes (12.785.397).
  
Cinqué. Amb data 14 de febrer de 2001 i mitjançant resolució del director general d'Urbanisme i Ordenació Territorial es va incoar procediment sancionador al senyor Roberto Fiore i al senyor Massimo Morsello per a determinar la possible responsabilitat administrativa en què haurien pogut incórrer pels fets indicats.
  
Sisé. Intentada la notificació de la incoació mitjançant el servei de Correus i la policia local al representant dels interessats, senyor Fernando Pazos Alonso-Barajas, resulta infructuosa, per la qual cosa es procedeix a l'exposició d'aquesta en el tauler d'anuncis de l'Ajuntament de València, on consta el seu últim domicili conegut, la qual cosa s'acredita mitjançant certificat expedit per aqueixa corporació amb data d'entrada 18 de juny de 2001. El 5 de setembre de 2001 es publica en el Diari Oficial de la Generalitat Valenciana.
  
Seté. El 26 d'octubre de 2001 va presentar escrit d'al·legacions el senyor Roberto Fiore, representat pel senyor Fernando Pazos Alonso-Barajas, en el qual manifesta la mort del senyor Massimo Morsello, la qual cosa acredita mitjançant fotocòpia de certificat de defunció amb data 15 de març de 2001. Igualment al·lega que els titulars registrals van vendre la propietat al senyor Maciej Formella amb data 30 d'octubre de 1998, en prova de la qual cosa aporta fotocòpia del document privat de compravenda.
  
Vuité. El Servei Territorial d'Urbanisme de València, amb data 22 de novembre de 2001, va informar sobre la procedència de l'arxivament de l'expedient per admetre la caducitat en el procediment.
  
Fonaments de dret
  
Primer. Han transcorregut més de 6 mesos i 30 dies des de la incoació de l'expedient sense que haja dictat resolució l'administració per la infracció urbanística comesa pel senyor Roberto Fiore i el senyor Massimo Morsello, per la qual cosa procedeix declarar d'ofici la caducitat del present expedient sancionador i arxivar les actuacions en aplicació del que preceptua l'article 43.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i l'article 20.6 del Reial Decret 1.398/93, de 4 d'agost, que aprova el Reglament de procediment per a l'exercici de la potestat sancionadora.
  
Segon. Sembla provat en l'expedient que en la parcel·la de l'aldea de Los Pedriches del municipi de Venta del Moro, s'ha reconstruït un habitatge de dues plantes de volada sobre una edificació en ruïnes existent, així com la construcció de nova planta d'una edificació per a usos múltiples sense la preceptiva llicència municipal d'obres, i que no ha prescrit la infracció comesa d'acord amb el que disposa l'article 9 del Reial Decret 16/1981, de 16 d'octubre, d'Adaptació dels Plans Generals d'Ordenació, que estableix: ?el termini fixat en l'article 185,1 de la Llei del Sòl per a l'adopció de les mesures de protecció de la legalitat urbanística, aplicables a les obres realitzades sense llicència o ordre d'execució, serà de quatre anys des de la data del total acabament, així com el de la prescripció de les infraccions urbanístiques corresponents?.
  
Tercer. L'òrgan competent per a la conclusió del procediment, arxivant les actuacions per caducitat d'ofici de la present instància és el conseller d'Obres Públiques, Urbanisme i Transports, de conformitat amb el que estableix l'article 6.1 del Reial Decret 1.398/93, de 4 d'agost, que aprova el Reglament de procediment per a l'exercici de la potestat sancionadora en relació amb el que preceptua el Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
Declarar la caducitat d'expedient sancionador incoat al senyor Roberto Fiore i al senyor Massimo Morsello en concepte de promotors per les obres consistents en la reconstrucció d'un habitatge de dues plantes de volada sobre una edificació en ruïnes existent, així com la construcció de nova planta d'una edificació per a usos múltiples, que segons signes externs observats pot considerar-se com a acabada, ambdues situades en l'aldea de Los Pedriches, en el terme de Venta del Moro, i que es procedisca a l'arxivament de les actuacions realitzades.
  
Tot això sense perjudici que s'inicie un nou expedient sancionador per a l'esclariment dels fets i determinació de les responsabilitats susceptibles de sanció i restauració de la legalitat urbanística infringida.
  
Contra la present resolució, que posa fi a la via administrativa, es podrà interposar recurs potestatiu de reposició davant el conseller d'Obres Públiques, Urbanisme i Transports, en el termini d'un mes comptador des de l'endemà de la notificació de la mateixa, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això, sense perjudici que puga interposar qualsevol altre recurs que estime oportú.